Kostanje so bile ustanovljene kot samostojna občina leta 1889, ko sta se takratni katastrski občini Kostanje ("Köstenberg") in Črešnje ("Kerschdorf") odcepili od občine Loga vas. Prebivalstvo občine Kostanje je bilo izrazito slovensko govoreče vsaj še globoko v sredino 20. stoletja, o čemer pričajo zgodovinski popisi prebivalstva in bogato slovensko kulturno življenje. Ob Koroškem plebiscitu so bile Kostanje, podobno kot nekateri ostali takrat še slovensko govoreči kraji severno od Vrbskega jezera, vključene v "cono B" plebiscitnega ozemlja, zato tam glasovanje o državni pripadnosti ni bilo izvedeno.